CELEX: 31992R2087
Language: lt
Date: 1992-07-22 00:00:00
Title: 1992 m. liepos 22 d. Komisijos reglamentas (EEB) Nr. 2087/92 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31992R2087

Oficialusis leidinys L 208 , 24/07/1992 p. 0024 - 0025 specialusis leidimas suomių kalba: skyrius 2 tomas 8 p. 0139  specialusis leidimas švedų kalba: skyrius 2 tomas 8 p. 0139 

		Komisijos reglamentas (EEB) Nr. 2087/921992 m. liepos 22 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1039/92 [2], ypač į jo 9 straipsnį,kadangi siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;kadangi šiame reglamente numatytos priemonės atitinka Nomenklatūros komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1992 m. liepos 22 d.Komisijos varduChristiane ScrivenerKomisijos narė[1] OL L 256, 1987 9 7, p. 1.[2] OL L 110, 1992 4 28, p. 42.--------------------------------------------------PRIEDASPrekių aprašymas | Klasifikavimas (KN kodas) | Motyvai |(1) | (2) | (3) |1.Gyvūnų (arklių ir elnių) pavidalo plastikinės figūrėlės su priklijuotu nuovėlų sluoksniu. | 39264000 | Klasifikuojama vadovaujantis Kombinuotosios nomenklatūros 1-ąja, 3(b) ir 6-ąja bendrosiomis aiškinimo taisyklėmis bei KN kodus 3926 ir 39264000 atitinkančiais prekių aprašymais. |2.Ąžuoliniai tašai, kurių diduma paviršiaus su įtrūkimais, nuo 255 iki 260 cm ilgio, nuo 26 iki 28 cm pločio ir nuo 15 iki 17 cm storio, paprasčiausiai apipjauti iš visų pusių, neįmirkyti ir be kiaurymių. Tokių tašų forma ir matmenys aprašyti Tarptautinės geležinkelių sąjungos (UIC) pranešime Nr. 863. | 44061000 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 4406 ir 44061000 atitinkančiais prekių aprašymais. |3.Leidinys, kuriame pateikta informacija apie Belgijos, Liuksemburgo ir Nyderlandų pilis: ar jos tinka ekskursijoms, priėmimams ir konferencijoms, ar jose įrengti viešbučiai, restoranai, apartamentai, ar rengiami golfo kursai ir ar yra atrakcionų turistams. Leidinyje yra nesudėtingas žemėlapis, kuriame nurodytos pilių išsidėstymo vietos. | 49111000 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 49 skirsnio 5 pastaba ir KN kodus 4911 bei 49111000 atitinkančiais prekių aprašymais. |4.Rinkiniai, kuriuos sudaro plastikinis žaislinis laikrodis su išimamu kartoniniu ciferblatu (išėmus ciferblatą, laikrodį galima panaudoti kaip rašomąją lentelę), žaislinis trintukas ir flomasteris. | 95039031 | Klasifikuojama vadovaujantis Kombinuotosios nomenklatūros 1-ąja, 3(b) ir 6-ąja bendrosiomis aiškinimo taisyklėmis, 96 skirsnio 1 pastabos l dalimi ir KN kodus 9503, 950390 bei 95039031 atitinkančiais prekių aprašymais. |5.Žaislinės formelės iš plastikų, skirtos išpjauti iš plastilino Disnėjaus personažų siluetus. | 95039031 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 39 skirsnio 2 pastabos u dalimi ir KN kodus 9503, 950390 bei 95039031 atitinkančiais prekių aprašymais. |6.Pripučiamieji paplūdimio kamuoliai iš suvirintų plastikinių lakštų, su vožtuvu. | 95039031 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 9503, 950390 ir 95039031 atitinkančiais prekių aprašymais. Kamuolių negalima klasifikuoti 9506 pozicijoje dėl jų sandaros ir riboto atsparumo smūgiams. |7.aislinė vaikiška palapinė, skirta naudoti patalpose arba lauke, kurią sudaro ištisinis nailoninio audinio apdangalas, vamzdinis plastikinis rėmas ir maži metaliniai kaiščiai, skirti pritvirtinti prie žemės naudojant lauke. | 95039037 | Klasifikuojama vadovaujantis Kombinuotosios nomenklatūros 1-ąja, 3(b) ir 6-ąja bendrosiomis aiškinimo taisyklėmis, XI skyriaus 1 pastabos t dalimi ir KN kodus 9503, 950390 bei 95039037 atitinkančiais prekių aprašymais. Dėl savo dydžio (pastatytos yra maždaug 110 cm aukščio ir 125 cm ilgio) ir konstrukcijos (ypač dėl to, kad nėra atotampos virvių) jos nelaikomos palapinėmis ar stovyklavimo reikmenimis ir todėl, remiantis 95 skirsnio 1 pastabos u dalimi, klasifikuojamos šiame skirsnyje. |--------------------------------------------------